Nandita Venkatačalama Pallatura

Nandita Venkatačalama Pallatura (; dzimusi  Tamilnādā) ir Indijas starptautiskā lielmeistare šahā (2020).

 Biogrāfija 
Trīs reizes uzvarējusi Indijas meiteņu šaha čempionātos dažādās vecuma grupās: 2007 (G11 vecuma grupā), 2010 (G15 vecuma grupā) un 2013 (G17 vecuma grupā). Āzijas jauniešu šaha čempionātos izcīnījusi divas medaļas: zeltu (G16 vecuma grupā 2011. gadā) un sudrabu (G16 vecuma grupā 2012. gadā). Tāpat Āzijas junioru šaha čempionātos meitenēm U20 vecuma grupā divas reizes bijusi labāko trijniekā: 2015. (bronza) un 2016. (sudrabs) gadā. 2016. gadā izcīnījusi 2. vietu Pasaules junioru šaha čempionātā meitenēm U20 vecuma grupā.34th World Junior (U-20) Girls Chess Championship 2016

2022. gadā Ņūdelī uzvarējusi Āzijas sieviešu čempionātā šahā.Asian Continental Women Chess Championship-2022 2023. gadā Baku piedalījusies Pasaules kausa šahā sievietēm izcīņā pēc izslēgšanas sistēmas un zaudējusi 1. kārtā.FIDE World Cup — Pairings Tree

2022. gadā Čennai piedalījusies 44. sieviešu šaha olimpiādē un Indijas 3. komandas sastāvā pie otrā galdiņa izcīnījusi 8½ punktus no 11 iespējamiem.44th Chess Olympiad 2022 Women

Par panākumiem turnīros FIDE 2015. gadā viņai piešķīrusi starptautiskās meistares (WIM), bet 2020. gadā — starptautiskās lielmeistares (WGM) nosaukumu. Kļuvusi par Indijas 17. sieviešu šaha lielmeistari.

 Atsauces 

 Ārējās saites 

Kategorija:1996. gadā dzimušie
Kategorija:Tamilnādā dzimušie
Kategorija:Indijas šahisti